钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 明
## 钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 明

### 太祖洪武二十六年陨石

按《湖广通志》：“洪武二十六年六月望日，陨石于蒲圻。
是日方午，空中有声如雷，民于沸水中得一石，色青
异，状类狗头，人莫能测。”

### 成祖永乐三年得石龟

按《名山藏》：“永乐三年正月，黄河清于薄津，群臣献颂，
建碑于孝陵。伐石幕府山之阳，求厥趺于龙潭山，发
土得石龟，长尺许，其文元苍，宛然如生。众工以龟来
献，群臣奉表称贺，遂献于孝陵。”

永乐十三年，黑石堕。

按《江南通志》：“永乐十三年，嘉定县东北白气一道。有
声如雷，堕于宝山之南，获一黑石。”

### 宪宗成化六年陨石

按：《山东通志》：“成化六年，信阳县陨石一。”

成化二十三年，陨石。

按《东鹿县志》：“成化二十三年五月，天地昏暗，空中有
声如雷，寻有黑气坠地，掘之得黑石二，一如碗，一如
鸡卵。”

### 孝宗弘治十一年温州陨黑石

按《异林》：“弘治戊午，温州泰顺县左忽有一物，横飞曳
空，状如箕，尾如帚，色杂粉紫，长数丈馀，无首，吼若沈

弘治十四年，马邑陨青石。”

按《山西通志》：“弘治十四年夏，马邑县西，有火自天而
坠，其声如雷，入地三尺，化为青石。”

### 武宗正德五年石上开花

按《云南通志》：“正德五年，金齿城西石上开花。”

正德八年，德庆陨石。

按《广东通志》：“正德八年夏五月，德庆陨石，时有青气，
时下，上腾有声，顷间陨石于城之内，大者如拳，小者
如鸡子。”

### 世宗嘉靖八年舒城石自徙

按《江南通志》：“嘉靖八年，舒城石自徙二丈许。”

嘉靖十六年，“《琼山》石”自徙。

按《广东通志》：“嘉靖十六年，琼山白石乡有大石如屋，
行数百步地成渠。”

嘉靖二十三年，“东安石自立。”

按《湖广通志》：“嘉靖二十三年春，东安县北，巨石乘风
雨屹立，声闻数里。”

嘉靖三十六年，莆田《石梁》自断。

按《福建通志》：“嘉靖三十六年十一月，赤眚见莆田江
口，石梁断。”

### 穆宗隆庆元年石响

按《湖广通志》：“隆庆元年，城步西街石响。”

隆庆二年，“石梁鸣”，自折。

按《福建通志》：“隆庆二年正月十四日，石笋桥第十二
间有石梁，一鸣三日而折。”

### 神宗万历二年石陨

按《福建通志》：“二年八月，方山巨石坠于田。”

万历五年，《万载》石陨。

按《江西通志》：“万历五年九月，万载县有巨石自天而
坠，至今其石尚存。”

万历九年，兴宁石飞。

按：《广东通志》云云。

万历十五年：“石自行。”

按《四川总志》：“万历十五年，永川有石自行。”

万历十七年，“博白石狮吐烟。”

按《广西通志》：“万历十七年七月，博白县治南五十里，
有狮子石，吐烟几与云参，移时而止。”

万历二十三年，“石钟崩。”

按《河南通志》：“万历二十三年七月，涉县石钟崩，有声
如雷。”

万历三十六年，鼓山石崩。

按《福建通志》：“万历三十六年九月，闽县山石崩，有声
如雷。”

万历四十六年，“玉屏山石有光。”

按《鹤庆府志》：“万历四十六年秋，玉屏山石窍内光澈
如火，是年发科九人，今呼为文星石。”

### 熹宗天启二年荆门陨石

按《湖广通志》：“天启二年，荆门州陨石，入地三尺，有声。
天启三年，荣经石飞。”

按《四川总志》：“天启三年五月，荣经县江边大石方广
数丈，忽飞去，不知所之。”

天启四年，临漳获玉玺。

按《河南通志》：“天启四年，临漳渔人获玉玺于漳河，全
而不缺篆文：‘受命于天，既寿永昌’。”

### 愍帝崇祯十二年歙县石鸣

按《江南通志》：“崇祯十二年，歙县许村石自鸣。”

崇祯十七年，“德兴石自立。”

按《江西通志》：“崇祯十七年五月，德兴西河巨石自起
立，轰然有声。”